মোহাম্মদ নাসিম বলেন, প্রধানমন্ত্রী শেখ হাসিনার একক পদক্ষেপের কারণে মিয়ানমারের ওপর আন্তর্জাতিক চাপ দিন দিন বাড়ছে। জাতিসংঘ, ইউরোপীয় ইউনিয়ন, যুক্তরাষ্ট্র, যুক্তরাজ্যসহ প্রভাবশালী দেশগুলোর পাশাপাশি ভারতও রোহিঙ্গা ইস্যুতে বাংলাদেশের পক্ষে অবস্থান নিয়েছে। এসব রাষ্ট্র রোহিঙ্গাদের ফেরত নেওয়ার বিষয়ে মিয়ানমারকে চাপ দিচ্ছে। এ কারণে রোহিঙ্গাদের ফেরত নেওয়ার বিষয়ে তারা নমনীয় হয়েছে। কিন্তু দু:খের বিষয় রোহিঙ্গা ইস্যুতে এ ধরনের সফলতার জন্য খালেদা জিয়া একবারও প্রধানমন্ত্রী শেখ হাসিনাকে ধন্যবাদ পর্যন্ত জানালেন না।